
RADVILIŠKIO RAJONO SAVIVALDYBĖS TARYBA

SPRENDIMAS
DĖL GATVIŲ PAVADINIMŲ SUTEIKIMO

2025 m. lapkričio    d. Nr.
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 26 punktu, Lietuvos Respublikos teritorijos administracinių vienetų ir jų ribų įstatymo 9
straipsnio 2 dalimi, Pavadinimų gatvėms, pastatams, statiniams ir kitiems objektams suteikimo,
keitimo ir įtraukimo į apskaitą tvarkos aprašu, patvirtintu Lietuvos Respublikos vidaus reikalų
ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams
ir žemės sklypams, kuriuose pagal jų naudojimo paskirtį (būdą) ar teritorijų planavimo
dokumentus leidžiama pastatų statyba, suteikimo, keitimo ir apskaitos tvarkos aprašo ir
Pavadinimų gatvėms, pastatams, statiniams ir kitiems objektams suteikimo, keitimo ir
įtraukimo į apskaitą tvarkos aprašo patvirtinimo“, Radviliškio rajono savivaldybės taryba nusprendžia:
.	Suteikti Radviliškio r. sav. Kemėrų kaimo Reino g. ir Užupio g. pavadinimus (planas ir Informacija apie pavadinimų gatvės suteikimą ar keitimą pridedami).
.	Nurodyti, kad šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų apygardos administraciniam teismui bet kuriuose šio teismo rūmuose.



Savivaldybės meras 	          







RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL GATVIŲ PAVADINIMŲ SUTEIKIMO“
AIŠKINAMASIS RAŠTAS

2025 m. lapkričio 10 d.
Radviliškis

.	Projekto rengimą paskatinusios priežastys, parengto sprendimo projekto tikslai ir uždaviniai.
2025-10-25 gautas UAB „Rheinmetall Defence Lietuva“ prašymas, prie būsimos gamyklos patvirtinti gatvės pavadinimą – „Reino g.“
Mišri adresų suteikimo sistema (dalis su gatvėmis, dalis be gatvių)  nėra numatyta Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 patvirtintame Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos apraše, būtų pažeistas nuoseklumo ir vienareikšmiškumo principas, nes adresai taptų dviprasmiški – vienoje vietovėje dalis adresų turėtų gatvių pavadinimus, dalis – ne, o tai sukeltų painiavą nustatant objekto vietą.
Todėl kitoje Kemėrų kaimo dalyje, kurioje yra dvi sodybos, taip pat turi būti patvirtintas gatvės pavadinimas.
Abiejų sodybų savininkai (nesantys vietos gyventojai) sutinka su Užupio gatvės pratęsimu nuo Baisogalos kaimo.
.	Projekto iniciatoriai (institucija, asmenys ar piliečių atstovai) ir rengėjai.
Projekto iniciatoriai – UAB „Rheinmetall Defence Lietuva“.
Projekto rengėjas – Savivaldybės administracijos Architektūros ir urbanistikos skyriaus vedėjo pavaduotojas Andrius Abromavičius.
.	Kaip šiuo metu yra reguliuojami sprendimo projekte aptarti teisiniai santykiai.
Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašas, patvirtintas Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57.
.	Kokios siūlomos naujos teisinio reguliavimo nuostatos, kokių teigiamų rezultatų laukiama.
Bus išspręstas numerių (adresų) suteikimas Kemėrų kaime, kai adreso rašyme bus įteisintas gatvės pavadinimas.
.	Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Priėmus sprendimo projektą, neigiamų pasekmių nenumatoma.
.	Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Priėmus sprendimą galiojančių teisės aktų keisti nereikės. 
.	Sprendimo projektui įgyvendinti reikalingos lėšos, finansavimo šaltiniai.
Sprendimui įgyvendinti papildomų lėšų nereikės.
.	Sprendimo projekto rengimo metu gauti specialistų vertinimai ir išvados.
Sprendimo projektas suderintas su savivaldybės juristu, kalbininku, administracijos direktoriumi
.	Numatomo teisinio reguliavimo poveikio vertinimo rezultatai.
Vertinimas nėra reikalingas.
.	Sprendimo projekto antikorupcinis vertinimas.
Vertinimas nėra reikalingas. 
.	Kiti, iniciatoriaus nuomone, reikalingi pagrindimai ir paaiškinimai. 
Nėra.
.	Pridedami dokumentai.
Valstybinės lietuvių kalbos komisijos 2025-11-04 išvada Nr. S1-323 „DĖL GATVIŲ PAVADINIMŲ“, kuriu patvirtina gatvių pavadinimų atitikimą kalbos taisyklingumo kriterijams.	


Architektūros ir urbanistikos skyriaus vedėjo pavaduotojas                                    Andrius Abromavičius

